PolyAgent/wiki_georgian_en_parallel_20231101 huggingface dataset:
რეალიზმი

რეალიზმი (ლათ. realis ნამდვილი) — მხატვრული შემეცნების მეთოდი. ხელოვნებასა და ლიტერატურაში გამოიხატება საგანთა და მოვლენათა აღწერაში მათი პირდაპირი მნიშვნელობით, შეულამაზებლად ან ინტერპრეტაციის გარეშე. რეალიზმი ასევე შუა XIX საუკუნის კულტურული მიმდინარეობა იყო, რომელსაც დასაბამი საფრანგეთში დაედო.
კულტურული მიმდინარეობა
რეალიზმი ხელოვნებაში პირველად ქალაქ ლოთალში (ამჟამად ინდოეთის ტერიტორიაზე) გაჩნდა, დაახ. ძვ. წ. 2400 წლებისთვის. ვიზუალურ ხელოვნებასა და ლიტერატურაში რეალიზმი უფრო ყოვლისმომცველი კულტურული მიმდინარეობა გახდა საფრანგეთში, როგორც რეაქცია XIX საუკუნის შუა წლების რომანტიზმის იდეალიზმზე, რომელიც ვითარდებოდა სოციალური და პოლიტიკური რეფორმებისა და დემოკრატიზაციის მოთხოვნათა კულტურული კლიმატის ფონზე. ის ხელოვნების გაბატონებული ფორმა საფრანგეთში, ინგლისსა და აშშ-ში დაახ. 1840-80 წლებში გახდა.
მხატვრობა
რეალისტები ცდილობდნენ ყოველდღიურ ხასიათთა, სიტუაციების, დილემებისა და მოვლენების აღწერას „აკურატული“ (ან რეალისტური) მანერით. ის ეწინააღმდეგებოდა რომანტიზმს, რომელიც საგნებსა თუ მოვლენებს იდეალისტურად უდგებოდა. რეალისტები უკუაგდებდნენ თეატრალურ დრამასა და ხელოვნების კლასიკურ ფორმებს, რათა გამოეხატათ უფრო საყოველთაო ან „რეალისტური“ თემები. ამასთან რეალისტები ეყრდნობოდნენ მეცნიერულ ფაქტებს და ბუნებასა და ცხოვრებას მათ ირგვლივ. ამ პერიოდში მოღვაწე ფრანგი პეიზაჟისტების ჯგუფი, რომელთა შთაგონების საგანი ბუნებისგან შექმნილი ხელოვნება იყო ბარბიზონის სკოლად იწოდებოდა. ასევე აღსანიშნავია, პრე-რაფაელიტთა საძმო, რომლებიც განადიდებდნენ რაფაელამდე არსებულ ხელოვნებას (რაფაელის პერიოდში ხელოვნება საკმაოდ გაიდეალიზებული იყო).
მნიშვნელოვან რეალისტთა შორის არიან:
კარლ ბრიულოვი
კამილ კორო
ილია რეპინი
გიუსტავ კურბე
ონორე დომიე
ედგარ დეგა (მოგვიანებით იმპრესიონისტი)
მანე, ედუარ
ჟან-ფრანსუა მილე
ალექსანდრ გიერიმსკი
ნიკოლაი გე
კინემატოგრაფია
იტალიური ნეორეალიზმი იყო კინემატოგრაფიული მიმდინარეობა რეალიზმის ელემენტებით, რომელიც მეორე მსოფლიო ომის შემდგომ იტალიაში განვითარდა. ცნობილ ნეორეალისტთა შორის იყვნენ ვიტორიო დე სიკა, ლუკინო ვისკონტი, და რობერტო როსელინი.
გალერეა
იხილეთ აგრეთვე
მაგიური რეალიზმი
ლიტერატურა
რესურსები ინტერნეტში
Article on American literary realism at the Literary Movements site
სქოლიო
მხატვრული მიმდინარეობები
ლიტერატურული მიმდინარეობები
სარიევების სახლი

სარიევების სახლი — XX საუკუნის არქიტექტურული ძეგლი, სავაჭრო სახლი დონის როსტოვში. მდებარეობს დიდი სადოვაიის ქუჩაზე. სახლი აშენდა 1902 წელს მოდერნის სტილში ა. ნიდერმეიერის პროექტის მიხედვით. მისი მფლობელები იყვნენ დები ოლღა დ ელენა სარიევები. სახლის მეორე სახელწოდებაა ემელიანოვის სახლი.
მისამართი: დონის როსტოვი, დიდი სადოვაიის ქუჩა № 94.
ისტორია
XX საუკუნის არქიტექტურული ძეგლი, სარიევების სახლი აგებულია გვიანდელი მოდერნის სტილში, რომელიც გამოირჩევა ქალაქის სტილისაგან ქვაში გამოსახული თაბაშირის დეტალებით. ფასადის გრანიტის რუსტირება და ცოკოლის სქელი ფენა მის ქვემოთ, პირველი სართულის ფანჯრების დეკორაციული ღიობები. სარიევების სახლის ერთ-ერთი განსაკუთრებულად განსხვავებულ თვისებას წარმოადგენს ის, რომ მასში იყო რეალიზებული პროგრესული კომბინირებული კონსტრუქციული სქემა, რომელიც გავრცელდა XX საუკუნის დასაწყისში.
დიდი ხნის განმავლობაში დები სარიევების სახლში, პირველ სართულზე განთავსებული იყო მაქსიმ გორკის სახელობის ბიბლიოთეკა, ხოლო ზედა სართულები გაქირავებული იყო საცხოვრებელ ბინებად. წლების განმავლობაში სახლის ფართი სხვადასხვა დაწესებულებებზე იყო გაქირავებული, მაგრამ, ალბათ ყველაზე დასამახსოვრებელი იყო კაფე „Шоколадница“. სწორედ ამ სახელით (Шоколадница) იყო ცნობილი დონის როსტოვში დები სარიევების სახლი.
ამჟამად დები სარიევების სავაჭრო სახლი ავარიულ მდგომარეობაში იმყოფება: სახლის ფასადზე გაჩნდა მრავალრიცხოვანი ბზარები, გაქრა ისტორიული ჭედურობა, მოტეხილი და ჩამოვარდნილია ფასადის მარმარილოს მდიდრული გაფორმება.
სქოლიო
დონის როსტოვის ღირსშესანიშნაობები
ალფონსო გარსია რობლესი

ალფონსო გარსია რობლესი (დ. 20 მარტი, 1911, სამორა-დე-იდალგო, მიჩოაკანი, მექსიკა — გ. 2 სექტემბერი, 1991, მეხიკო, მექსიკა) — მექსიკელი პოლიტიკური მოღვაწე, დიპლომატი, ქვეყნის საგარეო საქმეთა მინისტრი (1975–1976), 1982 წლის ნობელის მშვიდობის პრემიის ლაურეატი (ალვა მიურდალთან ერთად).
ბიოგრაფია
ახალგაზრდობა
დაიბადა 1911 წელს მიჩოაკანის შტატის დედაქალაქ სამორა-დე-იდალგოში, კირინო და ტერეზა გარსია რობლესების ოჯახში. თავდაპირველად სურდა მღვდელი გამხდარიყო, მოგვიანებით შეცვალა გადაწყვეტილება და შევიდა მექსიკის ეროვნული ავტონომიური უნივერსიტეტის იურიდიულ ფაკულტეტზე. 1933 წელს დაამთავრა იგი და მიიღო ხარისხი საერთაშორისო სამართალსა და ურთიერთობებში. შემდეგ სწავლა გააგრძელა პარიზში (1934–1937) და ჰააგის საერთაშორისო სამართლის აკადემიაში (1938). ასევე ეწეოდა დიპლომატიურ საქმიანობას ევროპაში, ორი წელი გაატარა შვედეთში მექსიკის საელჩოში.
კარიერის დასაწყისი
1941 წელს სამშობლოში დაბრუნდა და დანიშნეს საერთაშორისო დეპარტამენტის ხელმძღვანელად, ხოლო მოგვიანებით დიპლომატიური და პოლიტიკური სამსახურის გენერალურ მდივნად. 1945 წელს სან-ფრანცისკოს კონფერენციაზე იმყოფებოდა მექსიკის დელეგაციის შემადგენლობაში, აღნიშნულ კონფერენციაზე დაარსდა გაერო. შემდგომში მუშაობდა ნიუ-იორკის გაეროს სამდივნოში. 1957 წელს ქვეყანაში დაბრუნების შემდეგ დაინიშნა საგარეო საქმეთა სამინისტროს ევროპის, აზიისა და აფრიკის ქვეყნების დეპარტამენტის მმართველად.
სამშვიდობო მოღვაწეობა
1962–1964 წლებში იყო მექსიკის ელჩი ბრაზილიაში. 1962 წლის კარიბის კრიზისის შემდეგ იგი დაფიქრდა ბირთვული იარაღისაგან თავისუფალი ზონის შექმნაზე ლათინურ ამერიკაში. 1964 წელს დაინიშნა მექსიკის საგარეო საქმეთა მინისტრის მოადგილედ და ამ პოზიციაზე აქტიურად მონაწილეობდა ტლატელოლკოს ხელშეკრულების ხელმოწერაში.
1967 წელს ხელმძღვანელობდა მექსიკის დელეგაციას გაეროს ჟენევის კონფერენციაზე, სადაც ალვა მიურდალთან ერთად აქტიურად მონაწილეობდა ბირთვული იარაღის გაუვრცელებლობის ხელშეკრულების შემუშავებაში, რომელიც მიიღეს 1968 წელს 115 ქვეყნის ხელმოწერით.
1970-1975 წლებში იყო მექსიკის წარმომადგენელი გაეროში. 1975–1976 წლებში მექსიკის საგარეო საქმეთა მინისტრია. 1977 წლიდან მექსიკის მუდმივი წარმომადგენელია გაეროს განიარაღების კომიტეტში. 1982 წელს გაეროს გენერალური ასამბლეის სპეციალურ სხდომაზე მან წამოაყენა წინადადება განიარაღების შესახებ საერთაშორისო კამპანიის ორგანიზების შესახებ. დიდი სახელმწიფოების დამოკიდებულების გამო ერთიანი დოკუმენტის ხელმოწერა ვერ მოხერხდა, მაგრამ მის წინადადებას ბევრი მიმდევარი გამოუჩნდა და 1982 წელს აშშ-სა და ევროპაში მოეწყო მრავალათასიანი ანტიბირთვული დემონსტრაციები.
უკანასკნელი წლები
1982 წელს ალვა მიურდალთან ერთად მიიღო ნობელის პრემია განიარაღების საკითხებში ოცწლიანი მოღვაწეობისათვის. 1985 წელს აირჩიეს გაეროს განიარაღების კომიტეტის ხელმძღვანელად. გარდაიცვალა 1991 წლის 2 სექტემბერს.
პირადი ცხოვრება
1949 წელს ახლო აღმოსავლეთში გაეროს მისიის ხელმძღვანელობის პერიოდში გაიცნო პერუელი დელეგატი ხუანა მარია სისლო ვალდელომარი, რომელზეც იქორწინა ერთი წლის შემდეგ. მათ შეეძნათ ორი შვილი ალფონსო და ფერნანდო.
რესურსები ინტერნეტში
Nobel Committee information on 1982 laureates
მექსიკელი პოლიტიკოსები
მექსიკის საგარეო საქმეთა მინისტრები
დაბადებული 20 მარტი
დაბადებული 1911
გარდაცვლილი 2 სექტემბერი
გარდაცვლილი 1991
კავკასიისათვის ბრძოლა

კავკასიისათვის ბრძოლა — ბერლინი-რომი-ტოკიოს ღერძის ქვეყნების და საბჭოთა კავშირის შეიარაღებული ძალების ოპერაციების სერიები, კავკასიის რეგიონში, მეორე მსოფლიო ომის აღმოსავლეთ ფრონტზე. 1942 წლის 25 ივლისს გერმანელმა ჯარისკაცებმა აიღეს დონის როსტოვი, რამაც გერმანულ ძალებს გზა გაუხსნა სამხრეთ საბჭოთა კავშირის, გროზნოს, მაიკოპის და საბოლოოდ ბაქოს ნავთობების რეზერვებისაკენ. ორი დღით ადრე ადოლფ ჰიტლერმა პირდაპირი ბრძანება გასცა, გერმანელ ჯარისკაცებს უნდა აეღოთ კავკასიის რეგიონი და მისი ნავთობ რეზერვები. გერმანელებს იმავა წლის ზამთარში უკან დახევა აიძულა ოპერაცია პატარა სატურნმა.
ლიტერატურა
Иван Тюленев. Крах операции "Эдельвейс". Орджоникидзе, 1975.
К.-М. Алиев. В зоне "Эдельвейса". М.-Ставрополь, 2005.
Javrishvili K. Battle of Caucasus: Case for Georgian Alpinists, Translated by Michael P.Willis, 2017.
რესურსები ინტერნეტში
Ясен Дьяченко. История альпинизма. Война на Кавказе
Великая Война - Кавказ
Операция "Эдельвейс". Последняя тайна
Товарищи под знаком Эдельвейса / Kameraden unterm Edelweiss
კავკასიისათვის ბრძოლა
Leptogenys spandax

Leptogenys spandax — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ჰამზალი (გუბადლი)

ჰამზალი (გუბადლი)
ჰამზალი — სოფელი აზერბაიჯანში, გუბადლის რაიონში.
2020 წლის 9 ნოემბერს, მთიანი ყარაბაღის ომის დროს აზერბაიჯანის თავდაცვის სამინისტრომ გაავრცელა პრეზიდენტ ილჰამ ალიევის განცხადება სოფლის განთავისუფლების შესახებ.
რესურსები ინტერნეტში
სქოლიო
გუბადლის რაიონის სოფლები
ელინჯას ვარდნობი

ელინჯას ვარდნობი
ელინჯა — ჩანჩქერი ვარდნობი აღმოსავლეთ ავსტრალიაში, კუინზლენდის შტატში. ეს ადგილი მდებარეობს ატერტონის პლატოში. ელინჯას ვარდნობიდან 43 კილომეტრში მდებარეობს მარჯნის ზღვა, ხოლო ჩანჩქერიდან 1337 კილომეტრში მდებარეობს შტატის ადმინისტრაციული ცენტრი ბრიზბენი.
იხილეთ აგრეთვე
ავსტრალიის ჩანჩქერების სია
კუინზლენდის ჩანჩქერები
1998 Georgian attempted mutiny

1998 Georgian attempted mutiny
The Georgian Armed Forces mutiny of October 1998 was an abortive attempt of a rebellion organized by a group of officers led by Colonel Akaki Eliava in western Georgia against the government of President Eduard Shevardnadze.
The mutiny had its roots in the Georgian civil war of 1991–1993. Akaki Eliava, a leader of the revolt, was among the most active supporters of the late president Zviad Gamsakhurdia, who was ousted in a coup in 1992 and defeated in a subsequent attempt to regain power in 1993. Eliave was arrested, but later granted amnesty and he rejoined Georgia’s armed forces.
On October 18, 1998, approximately 200 Georgian soldiers led by Eliava left their barracks at the town of Senaki in western Georgia and marched on Kutaisi, the second largest city in the country. The government forces under the personal command of Defense Minister David Tevzadze intercepted the rebels before reaching the city. Next day, after a brief shootout which left at least one rebel dead, the mutineers agreed to return to their barracks. 31 rebels were arrested, but Colonel Eliava and his 30 followers escaped.
Sources
"Georgian mutiny collapses", BBC News, October 20, 1998.
Lee, R. "Georgian Military (Senaki) Revolt of 1998"
Military history of Georgia (country)
Georgian Attempted Mutiny, 1998
Conflicts in 1998
Mutinies
October 1998 events in Asia
ჰუნ ჰუნაჰპუ

ჰუნ ჰუნაჰპუ — მაიას მითოლოგიაში ჰუნ ჰუნაჰპუ იყო სახელგანთქმული მოთამაშე. (ნაგულისხმებია უძველესი მესოამერიკული თამაში, რომელიც თანამედროვე კალათბურთს წააგავდა). მისი ისტორია აღწერილია პოპოლ ვუს გრძელ ნაწილში.
მითის თანახმად ჰუნ ჰუნაჰპუ და მისი ძმა -ვუკუბ ჰუნაჰპუ ხშირად თამაშობდნენ ბურთს მაიას ქვესკნელის - შიბალბას მახლობლად. როდესაც ხმაურმა მეტად შეაწუხა ქვესკნელის მმართველები, მათ ძმების მოკვლა გადაწყვიტეს. შიბალბას მბრძანებლებმა (ერთი სიკვდილი და შვიდი სიკვდილი) გააგზავნეს ბუები (მაიას მითოლოგიაში - სიკვდილის მომასწავლებელი დემონები. იხილეთ მუან), რათა ძმები ქვესკნელში შეეტყუებინათ. ასეც მოხვდა. შიბალბაში შესვლის შემდგომ ჰუნ ჰუნაჰპუ-სა და მის ძმას უნებლიეთ ჩაეძინათ, დემონებმა ძმები შეიპყრეს და მსხვერპლად შესწირეს. მოთამაშეთა თავები ხეზე (რომელსაც გოგრები ესხა) ჩამოკიდეს, სხეულები კი შიბალბას სათამაშო მოედანზე დამარხეს (მითის თანახმად მოედანი ქვესკნელის დასავლეთ ნაწილში მდებარეობდა). მითის თანახმად, როდესაც ქვესკნელის ერთ-ერთი მმართველის ქალიშვილი მიუახლოვდა ხეს, ჰუნ ჰუნაჰპუ-ს მოკვეთილმა თავმა მას ხელზე დააფურთხა, რის შედეგადაც ახალგაზრდა ქალი დაორსულდა და ტყუპი ძმა შობა (იგულისხმება იქსბალანქი და ჰუნაჰპუ).
ტყუპებმა სრულიად შემთხვევით იპოვეს მამისა და ბიძის სათამაშო აღჭურვილობა და თავად დაიწყეს ბურთის თამაში. შიბალბას მბრძანებლები კვლავ შეაწუხა ხმაურმა და ძმებს მოკვლა გადაწყვიტეს. დემონებმა ტყუპები ბურთის სათამაშოდ შიბალბას მოედანზე მიიწვიეს. პოპოლ ვუს თანახმად შეჯიბრის დროს ქვესკნელის დემონებმა ჰუნაჰპუ-ს თავი მოკვეთეს, თამაში კი, ბურთის ნაცვლად, მისი თავით განაგრძეს. ჰუნაჰპუ-მ დროებით ძმას თავის ადგილას გოგრა დაადგა, შემდგომ კი სხეულის ნაწილი დემონებისაგან იხსნა და ძმა სიკვდილს გადაარჩინა.
საბოლოოდ, ტყუპებმა შიბალბას მმართველები დაამარცხეს, თუმცა მამისა და ბიძის გაცოცხლება ვერ შეძლეს და მათი ნეშტები ქვესკნელში დატოვეს.
მიუხედავად იმისა, რომ პოპოლ ვუს მიხედვით ძმებმა ვერ შეძლეს ჰუნ ჰუნაჰპუს მკვდრეთით აღდგენა, როგორც ჩანს პრეკლასიკური პერიოდის მაიას გაცილებით ოპტიმისტური ხედვა გააჩნდა ამ საკითხთან მიმართებაში. სან ბარტოლოში უძველესი ფრესკების აღმოჩენის შემდგომ მეცნიერები ვარაუდობენ, რომ ჰუნ ჰუნაჰპუ პრეკლასიკურ პერიოდის მაიას სიმინდის ღმერთს წარმოადგენდა, რომელიც სიკვდილის შემდგომ აღდგა და სამყაროს ახლანდელი სახე, იერი მისცა. თუმცა ისიც უნდა აღინიშნოს, რომ ჰუნ ჰუნაჰპუს სიმინდის ღვთაებასთან გაიგივება უბრალოდ თეორიაა, ვინაიდან პოპოლ ვუში არავითარი ცნობები არ მოგვეპოვება ამის შესახებ.
ბურთით თამაშს მაიას ტომისათვის უდიდესი რელიგიური და კულტურული დატვირთვა გააჩნდა - იმართებოდა წარმოდგენები, სხვადასხვაგვარი რელიგიური (მათ შორის ადამიანთა მსხვერპლშეწირვის) რიტუალები, რადგან მაიას ტომს სწამდა, რომ ყოველი სათამაშო მოედნის ახლოს მდებარეობდა შიბალბას კარიბჭე, შესასვლელი. თამაში კი სიმბოლურად იყო ბრძოლა სიკეთესა და ბოროტებას, სიცოცხლესა და სიკვდილს, დღესა და ღამეს შორის
ლიტერატურა
Dennis Tedlock, Popol Vuh. New York: Simon and Schuster 1986.
Karl Taube, Aztec and Maya Myths. The British Museum / University of Texas Press 1997.
მაიას მითოლოგია
Aethusa

Aethusa
In Greek mythology, Aethusa (Ancient Greek: Αἵθουσα) was a daughter of Poseidon and the Pleiad Alcyone, daughter of Atlas. She was loved by Apollo and bore to him Eleuther and Linus. Through either of the latter two, Aethusa became the grandmother of Pierus, father of Oeagrus, father of the musician Orpheus. Because of this genealogical fact, she was usually identified as a Thracian.
The word aethusa was used as an epithet for a portico that was open to the sun, that is, Apollo.
According to Pliny's Naturalis Historia, Aethusa is also the eponym of the Italian island which is now called Linosa.
Notes
References
Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. . Online version at the Perseus Digital Library. Greek text available from the same website.
Bell, Robert E., Women of Classical Mythology: A Biographical Dictionary. ABC-Clio. 1991. .
Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. . Online version at the Perseus Digital Library
Pausanias, Graeciae Descriptio. 3 vols. Leipzig, Teubner. 1903. Greek text available at the Perseus Digital Library.
Suida, Suda Encyclopedia translated by Ross Scaife, David Whitehead, William Hutton, Catharine Roth, Jennifer Benedict, Gregory Hays, Malcolm Heath Sean M. Redmond, Nicholas Fincher, Patrick Rourke, Elizabeth Vandiver, Raphael Finkel, Frederick Williams, Carl Widstrand, Robert Dyer, Joseph L. Rife, Oliver Phillips and many others. Online version at the Topos Text Project.
Children of Poseidon
Women of Apollo
Princesses in Greek mythology
Columns and entablature
ოქროს გლობუსის 23-ე დაჯილდოება

ოქროს გლობუსის 23-ე დაჯილდოება გაიმართა 1966 წლის 28 თებერვალს. მასში 1965 წლის ფილმები მონაწილეობდნენ.
ლაურეატები
რესურსები ინტერნეტში
ოფიციალური საიტი
ოქროს გლობუსი
სავალან მირზოევი

სავალან მირზოევი (დ. 29 აგვისტო, 1986, გარდაბანი) — იურისტი, პოლიტიკოსი.
2007 წელს დაამთავრა თბილისის სახელმწიფო უნივერსიტეტის იურიდიული ფაკულტეტის სამართალმცოდნეობის სპეციალობა.
2006-2007 მუშაობდა გარდაბნის მუნიციპალიტეტის გამგეობის კეთილმოწყობისა და კომუნალური მეურნეობის სამსახურის მთავარი სპეციალისტად; 2007-2008 წლებში იყო გარდაბნის მუნიციპალიტეტის გამგეობის აპარატის უფროსი სპეციალისტი იურიდიულ საკითხებში, მთავარი სპეციალისტი, აპარატის უფროსი; 2009-2013 წლებში კი რეინტეგრაციის საკითხებში საქართველოს სახელმწიფო მინისტრის აპარატის აღმასრულებელი სამდივნოს სახელმწიფო მინისტრის მრჩეველი, მინისტრის წარმომადგენელი ეროვნულ/ეთნიკური უმცირესობებით მჭიდროდ დასახლებულ რეგიონებში; 2013-2016 წლებში საქართველოს მთავრობის კანცელარიის პრემიერ-მინისტრის თანაშემწე. 2016-2020 წლებში იყო საქართველოს მე-9 მოწვევის პარლამენტის წევრი (მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.
2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.
რესურსები ინტერნეტში
სქოლიო
დაბადებული 29 აგვისტო
დაბადებული 1986
საქართველოს IX მოწვევის პარლამენტის წევრები
გარდაბნის მუნიციპალიტეტში დაბადებულები
ქართველი იურისტები
თბილისის სახელმწიფო უნივერსიტეტის კურსდამთავრებულები
საქართველოს X მოწვევის პარლამენტის წევრები
„ქართული ოცნების“ წევრები
ტუტუილა

ტუტუილა — ამერიკის სამოას ყველაზე დიდი და მთავარი კუნძული. სამოას არქიპელაგის სიდიდით მესამე კუნძული.
გეოგრაფია
კუნძულ ტუტუილას ფართობი შეადგენს 142,3 კმ²-ს. ზღვის დონიდან უმაღლესი წერტილი — მატაფაოს პიკი (653 მეტრი). კუნძულის აღმოსავლეთი სანაპირო გორაკებიანია, სამხრეთი — ვაკეებიანი. აღმოსავლეთით მდებარეობს კუნძული აუნუუ.
ისტორია
XIX საუკუნის პირველ ნახევარში კუნძულს ერქვა მაოუნა.
კუნძული 1722 წელს აღმოაჩინა ნიდერლანდელმა ზღვაოსანმა იაკობ როგევენმა. 1768 წელს კუნძულის გვერდით გაცურა ფრანგმა ზღვაოსანმა ლუი ანტუან დე ბუგენვილმა, მაგრამ იგი კუნძულთან არ შეჩერებულა.
1787 წელს კუნძულზე აბორიგენებთან წარმოქმნილი კონფლიქტის დროს 12 მატროსთან ერთად მოკლეს ფრანგი ზღვაოსანი ფლერიო დე ლანგლი, ჟან-ფრანსუა ლაპერუზის მსოფლიოს გარშემო ექსპედიციის მეორე გემის — ფრეგატ «ასტროლაბიას» კაპიტანი. ამ დროიდან მაოუნას მოსახლეობა მოგზაურებისგან იძენს მეომარი კანიბალების სახელს.
XIX საუკუნის დასაწყისში სამოას საზოგადოება იმყოფებოდა პირველყოფილი-თემური წყობის დაშლის სტადიაში. ატუას რაიონის ბელადები, რომელშიც ასევე შედიოდა კუნძული მაოუნა, მტრობდნენ არქიპელაგის დანარჩენი სამი რაიონის ბელადებთან.
1824 წელს მაოუნას ეწვია ოტო კოცებუს რუსული მსოფლიოს გარშემო ექსპედიცია, რომელიც უშედეგოდ ცდილობდა ადგილობრივ მოსახლეობასთან დაემყარებინა სავაჭრო ურთიერთობა. თავის ჩანაწერებში კოცებუ აღნიშნავს აბორიგენთა უკიდურეს აგრესიულობას, რომელიც არქიპელაგის სხვა კუნძულების მოსახლეობისათვის არ იყო დამახასიათებელი.
კუნძულზე ევროპელთა მუდმივი დასახლებები 1830 წელს დააფუძნეს ინგლისელმა მისიონერებმა.
კუნძული მართვაში გადაეცა აშშ-ს 1900 წელს.
მოსახლეობა
2010 წელს კუნძულ ტუტუილას მოსახლეობის რაოდენობამ შეადგინა 53 943 ადამიანი. კუნძულზე მდებარეობს ამერიკის სამოას დედაქალაქი — პაგო-პაგო. მოსახლეობა ძირითადად დაკავებულია კოპრის წარმოებით.
სქოლიო
ამერიკის სამოას კუნძულები
წყნარი ოკეანის კუნძულები
ოკეანეთის კუნძულები
კონტრაქტების სახლი

კონტრაქტების სახლი (უკრ.: Контрактовий будинок) სავაჭრო სახლია კიევის პოდილის უბანში, უკრაინა. ქალაქის მმართველობა კონტრაქტებს ამ შენობაში აწერდა ხელს, რის გამოც მას ეს სახელი შერჩა. შენობა კონტრაკტოვას მოედანზე მდებარეობს, რომელიც პოდილის მთავარი სავაჭრო ცენტრი იყო ერთ დროს. შენობა კლასიკური არქიტექტურის ერთ-ერთ უმნიშვნელოვანეს ნიმუშად ითვლება ქალაქში.
1811 წელს დიდმა ხანძარმა პოდილის ნაწილი გაანადგურა. ამ უბანში პირველი კონტრაქტების სახლიც დაიწვა. მისი შემცვლელი ნაგებობა 1815-17 წლებში აიგო კლასიკურ სტილში ინგლისელი არქიტექტორი ვ. გესტის პროექტით, რომელსაც არქიტექტორი ალექსანდრე მალენსკი ხელმძღვანელობდა.
კონტრაქტის სახლი ერთი მთლიანი ანსამბლის ნაწილი უნდა გამხდარიყო, რომელიც მოიცავდა საფოსტო დაწესებულებას, მაგისტრატის რეზიდენციას და ამ შენობას. თუმცა საბოლოოდ მხოლოდ ეს სახლი აშენდა. შენობის ფრონტალური და დასავლეთის ფასადები დორიული სვეტებითაა მორთული, აღმოსავლური კი - იონიურით, რომელიც პორტიკოზეა აღმართული. ფრონტალურ ფასადს სამკუთხა ფრონტონი ამშვენებს.
შენობას ორი სართული აქვს. მეორე სართული საკონცერტო დარბაზის ფუნქციას ასრულებს და კოლონადის მწკრივი აქვს დატანებული. შენობის ინტერიერს განსაკუთრებული დეკორაციები არ აქვს, გარდა ზედა სართულის ოთახებისა, რომლებიც მელენსკის მითითებით მორთეს. თუმცა შენობის აგების დღიდან მისი ინტერიერის გეგმა უკვე შეცვლილია.
სახელწოდების მიუხედავად ეს შენობა ხშირად გამოიყენებოდა საზეიმო დღესასწაულებებისა და კონცერტებისთვის. თავის დროზე აქ მრავალი განთქმული პიროვნება მოსულა, მათ შორის ალექსანდრე პუშკინი, ნიკოლაი გოგოლი, ონორე დე ბალზაკი, ტარას შევჩენკო, ადამ მიცკევიჩი და დენის დავიდოვი.
კიევის არქიტექტურა
უკრაინის ნეოკლასიკური არქიტექტურა
ამენემჰეტ VI

ამენემჰეტ VI — ძველი ეგვიპტის მეფე (ფარაონი) მეცამეტე დინასტიიდან, რომელიც მეფობდა მეორე გარდამავალი პერიოდის დროს. ეგვიპტოლოგ კიმ რაიჰოლტის მიხედვით ამენემჰეტ VI-ის მმართველობა დაიწყო ძვ.წ. 1788 წელს და დასრულდა ძვ.წ. 1785 წელს, მან დაახლოებით 3 წელი იმეფა. ამენემჰეტ VI-ის შემდეგ ეგვიპტის სამეფო ტახტზე სემენკარა ავიდა.
რესურსები ინტერნეტში
XIII დინასტია
ეგვიპტის მეცამეტე დინასტია
მეცამეტე დინასტიის ფარაონები
ეგვიპტის ფარაონები
ეგვიპტის მეცამეტე დინასტიის ფარაონები
Sesma

Sesma is a town and municipality located in the province and autonomous community of Navarre, northern Spain. It was the scene of action between Liberals under Narciso Lopez, and Carlists under Mendiry, during the First Carlist War, on 5th. November 1834 following the Carlist victory at Vitoria.
References
External links
SESMA in the Bernardo Estornés Lasa - Auñamendi Encyclopedia (Euskomedia Fundazioa)
Municipalities in Navarre
ასენსიონის რაიონი

ასენსიონის რაიონი — რაიონი პერუში, უანკაველიკის რეგიონის უანკაველიკის პროვინციაში. მდებარეობს ზღვის დონიდან 3 650 მეტრზე. 2007 წლის მონაცემებით, მოსახლეობა 9 897 ადამიანს შეადგენდა, სიმჭიდროვე 23 ადამიანი კმ²-ზე. ფართობი 432.24 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
უანკაველიკის რეგიონის რაიონები
უანკაველიკის პროვინციის რაიონები
მიკელ არტეტა

მიკელ არტეტა (დ. 26 მარტი, 1982) — ესპანელი მწვრთნელი და ყოფილი ფეხბურთელი, პოზიციით ნახევარმცველი. ამჟამად წვრთნის ლონდონის „არსენალს“, რომლის კაპიტანიც იყო მანამდე. კარიერის უდიდესი ნაწილი გატარებული აქვს პრემიერ ლიგაში, სადაც არსენალში გადასვლამდე ევერტონის ღირსებას იცავდა. ითვლება თავის თანამედროვეობის ერთ-ერთ საუკეთესო ცენტრალურ ნახევარმცველად.
არტეტამ კარიერა დაიწყო „ბარსელონა B“-ში, მაგრამ ვერ შეძლო „პირველ შემადგენლობაში გადასვლა, რის შემდეგაც იჯარით გაუშვეს „პარი სენ-ჟერმენში“. 2002 წელს გადავიდა შოტლანდიურ „რეინჯერსში“. კლუბთან ერთად შეძლო სამივე ადგილობრივ შეჯიბრში („შოტლანდიის პრემიერ ლიგა, შოტლანდიის თასი და შოტლანდიის ლიგის თასი) გამარჯვება. 2005 წელს არტეტა „რეალ სოსიედადს“ შეუერთდა, მაგრამ კლუბში ფეხი ვერ მოიკიდა და არენდის წესით გაშვებული იქნა „ევერტონში“. 2005 წლის ივლისში არტეტამ ოფიციალურად გააფორმა კონტრაქტი „ევერტოთან“, სადაც ასპარეზობდა 2011 წლამდე. 2011 წელს იგი გახდა „არსენალის ფეხბურთელი, ხოლო 2014 წელს — კლუბის კაპიტანი. „არსენალთან“ ერთად მოგებული აქვს ინგლისის ასოციაციის თასი ორჯერ და ინგლისის სუპერთასი ორჯერ.
მიუხედავად ბრწყინვალე საკლუბო კარიერისა, არტეტა არასოდეს მიუწვევიათ ესპანეთის ეროვნულ ნაკრებში, თუმცა რამდენიმე ათეული მატჩი აქვს ჩატარებული ქვეყნის სხვადასხვა ასაკობრივ ნაკრებებში.
ტიტულები
საკლუბო
პარი სენ-ჟერმენი
უეფა-ს ინტერტოტოს თასი: 2001
რეინჯერსი
შოტლანდიის ჩემპიონშიპი: 2002–03
შოტლანდიის ლიგის თასი: 2003
არსენალი
ინგლისის ასოციაციის თასი: 2013–14, 2014–15
ინგლისის სუპერთასი: 2014, 2015
სანაკრებო
ესპანეთის ახალგაზრდული
უეფას 16-წლამდელთა ევროპის ჩემპიონატი: 1999
მერიდიანის თასი: 1999
რესურსები ინტერნეტში
მიკელ არტეტა — Premier League Profile
მიკელ არტეტა — Arsenal F.C. Profile
მიკელ არტეტა — Everton F.C. Profile
მიკელ არტეტა — Soccerbase Profile
მიკელ არტეტა — LFP Profile
სქოლიო
დაბადებული 26 მარტი
დაბადებული 1982
ესპანელი ფეხბურთელები
ბასკი ფეხბურთელები
ესპანეთის პრიმერა დივიზიონის ფეხბურთელები
სეგუნდა დივიზიონი B-ის ფეხბურთელები
ტერსერა დივიზიონის ფეხბურთელები
ბარსელონა C-ის ფეხბურთელები
რეალ სოსიედადის ფეხბურთელები
პარი სენ-ჟერმენის ფეხბურთელები
გლაზგოს რეინჯერსის ფეხბურთელები
ევერტონის ფეხბურთელები
ლონდონის არსენალის ფეხბურთელები
შოტლანდიის პრემიერლიგის ფეხბურთელები
პრემიერ ლიგის ფეხბურთელები
ჩიპი და დეილი

ჩიპი და დეილი (Chip 'n' Dale ან Chip an' Dale) — Walt Disney Productions-ის ანიმაციური ფილმების სერიით ცნობილი ციყვები. მათი სახელები, თავის მხრივ, წარმოადგენს გვარ „ჩიპენდეილის“ პაროდირებას.
დისნეის თანახმად, ჩიპი იყო ლოგიკურად მოაზროვნე, ხოლო დეილი — სულელი. წლების მანძილზე გამოვიდა მათი მონაწილეობით შექმნილი მოკლემეტრაჟიანი ანიმაციური ფილმების მრავალი ეპიზოდი, სადაც ისინი სხვადასხვა სასაცილო გარემოში ამოჰყოფენ თავს. ამ კურიოზულ სიტუაციებს ადგილი აქვს პლუტოს, დონალდ დაკის ან სხვა პერსონაჟთა ჩარევის შემდეგ.
პერსონაჟები ასევე გამოჩნდნენ სატელევიზიო სერიალში „Chip 'n Dale Rescue Rangers“.
რესურსები ინტერნეტში
Chip 'n' Dale Online
Disney Archive
უოლტ დისნეის პერსონაჟები
გამოგონილი პერსონაჟები